Botines Con Tacón Mujer Negro Haya Otoño / Invierno - El Naturalista
Botines con Tacón Mujer Negro HAYA
N5177 PLEASANT BLACK / HAYA https://www.elnaturalista.com/143407-large/botines-con-tacon-mujer-haya-wool-pleasant-leather-black-5177.jpg mujer 200 EUR in_stock Diep kommer oor min veeartse
• Bedrywe • Diep kommer oor min veeartse
Groot kommer bestaan oor die tekort aan veeartse en die beheer van veesiektes onder die land se veestapel, sê die SA Veterinêre Vereniging.
Groot kommer bestaan oor die tekort aan veeartse en die beheer van veesiektes onder die land se veestapel, sê die SA Veterinêre Vereniging (SAVV).
Dr. Riaan du Preez, voorsitter, sê gebrekkige beheer van veesiektes kan groot verliese veroorsaak, en hy skryf dit onder meer toe aan ‘n tekort aan veeartse in landelike gebiede.
Du Preez het gereageer op ‘n vraag van mnr. Johannes Meintjes, een van Landbou.com se lesers. Meintjes se vraag is: ”Wie kyk indringend, uitvoerend of koördinerend na die probleem van ‘ntekort aan veeartse in Suid-Afrika?”
Twee ander redes wat Du Preez aanvoer is: Swak uitvoering van verpligtinge deur regulatoriese owerhede, wat onder meer gelei het tot gebrekkige grensheinings in KwaZulu-Natal en probleme met die gebrekkige rapportering van bv. brusellose in die Vrystaat. Die tweede rede is dat nie-veeartse in beheer staan van siektebeheer in bv. KwaZulu-Natal se staatsveeartsenydiens.
Vroue-veeartse in die bedryf
Nog ‘n kwessie wat Meintjes aanraak is “dat vroue nie in die meer robuuste situasies uitblink nie. Boere is ook soms (om praktiese redes) nie tevrede met vroue-veeartse nie.”
Du Preez sê die toelatingsprogram by die Fakulteit Veeartsenykunde by die Universiteit van Pretoria is vir die SAVV ‘n kwessie, in die sin dat té veel vroue gekeur word. “Baie min vroue eindig uiteindelik in landelike praktyke vir produksiediere en die SAVV meen dat meer kandidate wat daadwerklik sal terugkeer na die platteland en daar volhoubaar sal praktiseer, gekeur moet word.”
Hy sê die aard van opleiding by Onderstepoort bevorder kleindier-georiënteerde gegradueerdes, maar daar word beslis daaraan gewerk om die situasie te verbeter.
“Ek wil dit graag op rekord plaas dat daar tans tog baie vroue-veeartse is wat baie suksesvol praktiseer op die platteland in produksiedier- of perdepraktyke! Die probleem bly egter dat weens die oorweldigende keuring van vroue (waarvan die meeste stedelik wil praktiseer), die totale hoeveelheid kandidate wat uiteindelik na landelike produksiedier- of na perdepraktyke toe gaan, maar baie min is. Verder is daar dan ook noodwendig die probleem dat baie vroue-veeartse hul praktisering tydelik of selfs 'n paar jaar staak wanneer hul kinders kry en gesinne grootmaak”, verduidelik Du Preez.
Oplossings vir die knelpunte
Van die moontlike oplossings wat die SAVV tans implementeer om dié probleme te probeer uitsorteer, is gereelde kommunikasie met die fakulteit, die voedselveiligheid- en sekerheidskomitee, die Dieregesondheidsforum sowel as die staat. Gesprekke met die fakulteit fokus spesifiek op die opleiding van veeartse asook om die aantal studente wat toegelaat word, te verhoog.
Verder is die vereniging positief oor die beplande verpligte gemeenskapsdiensjaar vir pas gekwalifiseerde veeartse. Hulle meen dit kan die tekort aan veeartse in die platteland aanspreek, en baie van die SAVV se lede wil in ooreenkomste met die staat betrokke raak deur hulle praktyke vir die program beskikbaar te stel en as mentors op te tree.
Staat wil meer veeartse oplei
Die Departement van Landbou, Bosbou en Visserye sê een van sy pogings om veeartsgetalle te laat toeneem is die DAFF-beursskema (2004 – 2012) wat beurse aan 76 welverdiende studente toestaan om hul as veeartse te bekwaam. Altesaam 26 studente het dié jaar beurse ontvang, waarvan 10 nuwe studente is. ‘n Totaal van 30 studente het reeds hul studies met behulp van die skema voltooi.
Mnr. Selby Bokaba, woordvoerder vir die departement, sê die veeartsstrategie is in die proses om voltooi te word, waarna dit vir openbare kommentaar beskikbaar sal wees.
“Die departement het nog nie enige navorsing gedoen oor hoekom min vroulike veeartse in landelike gebiede werk nie. Maar dit is belangrik om dit duidelik te maak dat vroulike veeartse nét so begaafd is soos hulle manlike eweknieë,” sê Bokaba.
2012/03/15 02:18:14 PM
Maar ek wat kla n kwalifikasie het in dieregesondheid kom nie in vir BVSc nie en wil bitter graag net produksie diere doen, maar daar word nie na ons gekyk nie !!!!
2012/03/15 11:25:01 AM
Ek ken 30 veeartse van Brasilië wat op 'n toer saam met my was, wat bitter graag hier wil kom praktiseer. Hoe moet hulle te werk gaan? Hulle sal glad nie omgee om in landelike plekke te werk en is bereid om vir Staat ook te werk.
Laat weet my asseblief?
2012/03/15 11:14:42 AM
Gee asseblief statistieke van hoeveel veeartse met produksie diere werk! Ons dorpie op die platteland het 3 veeartse maar nie een behandel plaas diere nie. Die vroue is nie die probleem nie, geld is die probleem. 'n troeteldier veearts sien 4 pasiente 'n uur en vra R250 per konsultasie. indien die veearts na jou siek skaap moet kom kyk en dit neem 'n uur moet jy hom dus R1000 betaal want dit is wat hy sou verdien het by sy praktyk. En wie sal nou R1000 betaal vir 'n dier wat net R1000 werd is?
2013/04/16 10:39:47 AM
is daar enige plekke wat gratis veearts opleiding doen . ASB kontak my Yolanda 0834196638